
	ROMANIA
JUDEŢUL BACĂU
UNITATEA ADMINISTRATIV TERITORIALĂ
COMUNA DĂMIENEŞTI
CONSILIUL LOCAL

	


Sat Dămienești, str. Vasile Morţun, nr. 78, tel.: 0234222502, www.primariadamienesti.ro;  
e-mai: primaria.damienesti@yahoo.com 

P R O C E S  – V E R B A L

              Încheiat astăzi, 11.05.2026 în ședința ordinară a Consiliului Local al comunei DĂMIENEȘTI, convocată conform art. 133  alin. (1), ale art. 134 alin.(1)  lit.a), alin.(2), alin (3) lit. a),  ale art. 196 alin. (1), lit.b) si ale art. 243 alin.1 lit.(f),  din Ordonanța de Urgență a Guvernului nr. 57/2019, privind Codul Administrativ, cu modificările şi completările ulterioare, prin Dispoziția Primarului nr. 51 din 05.05.2026, la care participă domnul primar RĂILEANU Vasilică-Cătălin, secretarul general delegat al comunei VERDE Matilda precum și cei 11 consilieri locali din cei 11 consilieri locali în funcție.
             Materialele înscrise pe proiectul ordinii de zi al ședinței  au fost puse la dispoziția consilierilor locali, în format scris transmise Comisiilor de specialitate cu nr. de înregistrare 1824, 1825  și 1826  din 08.05.2026 și pe WhatsApp, odată cu convocatorul transmis.
               În baza prezenței înregistrate în evidența ținută de secretarul comunei, sunt prezenți la ședință 11 consilieri locali în funcție.
Ședința fiind legal convocată și constituită își poate desfășura lucrările          
[bookmark: _Hlk229403101]            Înainte de a se da citire ordinii de zi, dl. Primar RĂILEANU Vasilică-Cătălin  anunță că adaugă pe ordinea de zi PROIECTUL DE HOTĂRÂRE privind aprobarea Indicatorilor tehnico-economici la faza Proiectului Tehnic de Executie (PTh) pentru investitia „ Înființarea capacității de producere a energiei electrice pentru consum propriu din surse regenerabile în comuna Dămienești, județul Bacău„
Dna presedinte supune la vot. D-nii consilieri sunt deacord în unanimitate.

Dna presedinte de ședință prezintă ordinea de zi, după cum urmează :
· [bookmark: _Hlk188433847][bookmark: _Hlk185257507]APROBAREA Procesului verbal al sedinței convocată ,,de îndată,,  din data de 02.04.2026
· APROBAREA Procesului verbal al sedinței convocată ,,de îndată,,  din data de 22.04.2026
· APROBAREA Procesului verbal al sedinței extraordinare din data de 28.04.2026
· APROBAREA Procesului verbal al sedinței convocată ,,de îndată,,  din data de 05.05.2026
	[bookmark: _Hlk185325279]1
	PROIECT DE HOTĂRÂRE nr. 27 / 05.05.2026 privind aprobarea bugetului local de venituri si cheltuieli, a bugetului creditelor interne si  a  bugetului activitatilor finantate integral din veniturile proprii, a comunei Dămienești, pentru anul 2026
	Initiator: primar,
Vasilică-Cătălin RĂILEANU

	2
	PROIECT DE HOTĂRÂRE nr.  28 / 05.05.2026 privind  aprobarea  Strategiei anuale de achiziție publică, a Programului anual  al  achizitiilor publice si  al Planului de investitii, pentru anul 2026
	Initiator: primar,
Vasilică-Cătălin RĂILEANU

	3
	PROIECT DE HOTĂRÂRE nr.  29 / 05.05.2026  privind scutirea de la taxa de salubrizare a locuintelor nelocuibile, pentru anul 2026 in UAT comuna DAMIENESTI, judetul Bacau
	Initiator: primar,
Vasilică-Cătălin RĂILEANU

	4
	PROIECT DE HOTĂRÂRE nr.  30 / 05.05.2026  privind aprobarea Indicatorilor tehnico-economici la faza Proiectului Tehnic de Executie (PTh) pentru investitia „ Înființarea capacității de producere a energiei electrice pentru consum propriu din surse regenerabile în comuna Dămienești, județul Bacău„
	Initiator: primar,
Vasilică-Cătălin RĂILEANU


Se supune la vot ordinea de zi, aceasta fiind aprobata în unanimitate cu 11 voturi “pentru“ dintr-un nr.  de 11 consilieri prezenți.    

[bookmark: _Hlk17357147]Punctul nr. 1  
PROIECT DE HOTĂRÂRE privind aprobarea bugetului local de venituri si cheltuieli, a bugetului creditelor interne si  a  bugetului activitatilor finantate integral din veniturile proprii, a comunei Dămienești, pentru anul 2026
Se constată existența avizele consultative ale comisiilor de specialitate și avizul de legalitate al secretarului general al comunei.
Dl. primar spune: bugetul pentru anul 2026 este relativ la nivelul anului anterior. Cu resursele pe care le avem, cu prudență, am încercat prin acest proiect să echilibrez sumele pentru continuarea lucrărilor aflate în execuție, pentru cofinanțările asumate la investiții și pentru buna funcționare a aparatului de specialitate. 
        O noutate pentru anul acesta este Raportul privind rezultatele etichetării cheltuielilor bugetare, detaliat pe capitole și surse de finanțare, respectiv Formularul 23-10. Incepand cu anul 2026, ordonatorii principali de credite transmit finanțelor publice acest raport. Este jalon în cadrul Planului Național de Redresare și Reziliență (PNRR) și reprezintă un document  de raportare  pentru a clasifica și monitoriza cheltuielile bugetare cu impact verde (ecologic) sau alte etichete specifice, detaliat pe capitole bugetare și surse de finanțare. Acesta este esențial pentru transparența alocărilor financiare. 
             Dl Pitica Ludovic spune că alocările pe capitole sunt echilibrate și că este un buget functional ce va asigura buna funcționare a instituției și a proiectelor aflate în derulare.
             Dl Consilier Niță Vasile aduce în discuție starea precară a casei parohiale Dămienești, aceasta aflânsu-se într-o stare avansată de degradare și cere sprijinul dlui primar și a consiliului local de a se găsi o soluție pentru sprijinirea realizării unei case parohiale noi, precizând că, la  realizarea acestui obiectiv se va face cu implicarea și susținerea financiară a comunității din Dămienești. 
            Dl primar spune că, într-adevăr, știe că imobilul nu îndeplinește condiții decente de locuire, știe de stare de degradare avansată, de lipsa utilităților minime existente. El se va implica în  susținerea demersurilor în ceea ce privește partea scriptică, respectiv sprijin pentru obținerea documentelor necesare obținerii autorizației de construire. Dar, din cunoștințele dumnealui, mai întâi, parohia Dămienești trebuie să clarifice situația juridică a terenului, respectiv modificarea Titlului de proprietate urmare a unei Sentințe Judecătorești.  Deasemenea, trebuie ca parohia să dispună de resurse financiare pentru construire, asta pentru a nu cheltui  bani cu proiectare, avizare, autorizație de construire (sume ce nu sunt de neglijat)  și apoi să se constate că nu este buget pentru construcție. 
            Dl Imbrea Gelu cere lămuriri referitoare la realizarea parcarii, cu pavele, din fața bisericii Călugăreni, spunând că, în anii anteriori, era propusă a fi realizată această investiție dar acum nu se mai regăsește în buget.  
Dl primar explică că nu a renunțat la realizarea acestui obiectiv și, pentru realizarea acestei parcări a alocat anul acesta suma de 15000 lei pentru a face câteva studii și a găsi soluția cea mai bună și mai puțin costisitoare. Ne propunem o parcare pentru autoturisme și nu pietonală, prin urmare pavelele nu sunt o soluție optima, această opinie fiind împărtășită și de dl. consilier Lazăr Lucian și susținută și de ceilalți consilieri locali. Consultatrea unor specialiști este necesară pentru alegerea soluției responsabile.
Dl. președintele de ședință întreabă dacă mai sunt discuții, propuneri, amendamente la acest punct. 
Nemaifiind se supune la vot proiectul dezbatut, HOTĂRÂREA fiind adoptată cu 11 voturi „pentru”,  0 voturi ,,împotrivă” din totalul de 11 consilieri prezenti.

Punctul nr. 2
PROIECTUL DE HOTĂRÂRE  privind  aprobarea  Strategiei anuale de achiziție publică, a Programului anual  al  achizitiilor publice si  al Planului de investitii, pentru anul 2026
Se constată existența avizele consultative ale comisiilor de specialitate și avizul de legalitate al secretarului general al comunei.
Dl primar spune că acest proiect este în strînsă legătură cu proiectul anterior, acestea fiind deja discutate  și prezintă lista de investiții propusă, respectiv:
Lucrări în continuare 
	· Amenajare spatii verzi

	· REABILITARE,MODERNIZARE SI DOTARE CAMIN CULTURAL IN SATUL DAMIENESTI, COMUNA DAMIENESTI, JUDETUL BACAU

	· INTRETINERE DRUMURI COMUNALE 

	· CRESTEREA EFICIENTIZARII ENERGETICEA CLADIRII PRIMARIEI din COMUNA DAMIENESTI


Lucrări /servicii NOI
	· ,,INFIINTARE RETEA DE ALIMENTARE CU APA IN SATUL DRAGESTI SI EXTINDEREA SISTEMULUI DE ALIMENTARE CU APA SI CANALIZARE IN SATELE DAMIENESTI SI CALUGARENI

	· Lucrari de reconstructie gard primarie Damienesti/MAGAZIE

	· LUCRARI-PISTE BICICLETE

	· REABILITARE MUZEU (CAMERA ISTORIE ) DRAGESTI

	· MODERNIZAREA SISTEMULUI DE ILUMINAT PUBLIC PRIN CRESTEREA EFICIENTEI ENERGETICE A INFRASTRUCTURII DE ILUMINAT PUBLIC  IN COMUNA DAMIENESTI - 2

	· INFIINTARE RETEA DE GAZE NATURALE

	· LUCRARI – INFIINTARE PARC FOTOVOLTAIC  LOCAL

	· LUCRARI DE AUTORIZARE DIN PCT. DE VEDERE PSI GRADINITA CALUGARENI

	Alte investiții: 
· Servicii cadastrale, mentenanta iluminat public, consultanta   PROIECTE EUROPENE, servicii de sterilizare patrupede, servicii artistice și alte evenimente organizate de primărie.

	· Achizitie utilaj (BULDOEXCAVATOR)

	· STATIE REINCARCARE AUTOVEHICULE ELECTRICE-CALUGARENI -DAMIENESTI

	· VESTIAR SPORTIV

	· INFIINTARE PARCARE STATIE DE INCARCARE ELECTRICA Dămienești

	· SPRIJINIREA INVESTITIILOR IN NOI CAPACITATI DE PRODUCERE A ENERGIEI ELECTRICE PRODUSA DIN SURSE REGENERABILE DE ENERGIE SOLARA, CU CAPACITATI DE STOCARE INTERGRATE, PENTRU AUTOCONSUM


Dacă sunt necesare clarificări refritor la  Strategi anuală de achiziție publică, Programul anual și Planului de investitii pentru anul 2026, altele fată de cele discutate deja la proiectul de buget,   le poate explica.
Dl. președintele de ședință întreabă dacă sunt discuții, propuneri, amendamente la acest punct. Nefiind se supune la vot proiectul dezbatut, HOTĂRÂREA fiind adoptată cu 11 voturi „pentru”,  0 voturi ,,împotrivă” din totalul de 11 consilieri prezenti.
Punctul nr. 3
PROIECTUL DE HOTĂRÂRE  privind scutirea de la taxa de salubrizare a locuintelor nelocuibile, pentru anul 2026 in UAT comuna DAMIENESTI, judetul Bacău.
Există avizele consultative ale comisiilor de specialitate și avizul de legalitate al secretarului general al comunei.
Dl. primar spune că acest proiect de scutire de la plate taxei de salubrizare a locuințelor nelocuibile a fost inițiat doar pentru anul 2026. Urmare a mai multor discuții și nemulțumiri se dorește clarificarea unor aspecte. Prin urmare, domnul viceprimar al comunei a fost în teren, în fiecare sat, pe fiecare stradă și pe baza unei analize obiective a identificat un număr de 14 imobile care pot fi catalogate a fi locuințe nelocuibile, imobile ce prezintă o stare de degradare avansată unde, efectiv nu se poate locui, proprietarii fiind decedați și moștenitorii plecați din localitate, neavând cunoștință de revenirea lor.  În susținerea acestui fapt a făcut fotografii  pentru identificarea la adresă.  Trebuie făcută distincția între imobile nelocuibile și imobile nelocuite dar unde, ocazional, moștenitorii vin. 
Dl Imbrea Gelu spune că nu este deacord ca doar aceste imobile să fie scutite ci și cele in care nu mai locuiește nimeni și moștenitorii sunt plecați, negenerând gunoi, chiar dacă casele nu sunt degradate.
Dl primar spune că, chiar dacă sunt plecați din localitate, pentru aceste imobile trebuie achitată taxă de salubrizare pentru o persoană, aceștia revenind ocazional. Nu se pot face reguli punctual, pentru anumite situații, în contextul în care, toți cei din consiliul local, știți că anual se alocă sume considerabile de la bugetul local pentru achitarea gunoiului generat iresponsabil. 
Dl. președintele de ședință întreabă dacă mai sunt discuții, propuneri, amendamente la acest punct. Nemaifiind se supune la vot proiectul dezbatut, HOTĂRÂREA fiind adoptată cu 10 voturi „pentru”,  1 vot ,,împotrivă” din totalul de 11 consilieri prezenti.

Punctul nr. 4
PROIECTUL DE HOTĂRÂRE  privind aprobarea Indicatorilor tehnico-economici la faza Proiectului Tehnic de Executie (PTh) pentru investitia „ Înființarea capacității de producere a energiei electrice pentru consum propriu din surse regenerabile în comuna Dămienești, județul Bacău„
Se constată existența avizele consultative ale comisiilor de specialitate și avizul de legalitate al secretarului general al comunei.
Dl primar precizează că a fost depusă cerere de finanțare pentru acest proiect dar, din eroare acesta investiție nu a fost aprobată, în consiliul local, și la  faza Proiectului Tehnic de Executie (PTh) și consideră că  pentru o eventuală solicitare a acesteia aprobări la faza PTh să fim pregătiți.
Dl. președintele  întreabă dacă sunt discuții, propuneri, amendamente la acest punct. Nefiind se supune la vot proiectul dezbatut, HOTĂRÂREA fiind adoptată cu 11 voturi „pentru”,  0 voturi ,,împotrivă” din totalul de 11 consilieri prezenti.
Diverse:

Dl Imbrea Gelu întreabă cât costă iluminatul public lunar. 
Dl primar spune că circa 5000 lei/lună, facturile totale la energie electrică fiind cam de 25000 lei/lună, consumul cel mai mare fiind general de stația de epurare. Consum este și la pompele de apă,  stația de tratare, camerele de supraveghere. Cheltuielile la sediul primăriei s-au mai diminuat urmare a panourilor fotovoltaice instalate. 
Mai precizează dl primar că momentan se află în discuție cu alte 5 comune pentru a forma un consorțiu pentru gestionarea sistemelor de apă și canalizare a acestora, pentru a vedea în ce condiții se poate realiza acest lucru și binențeles obținerea autorizatiei de la ANRSC, aceste discuții purtându-se în paralel și cu CRAB Bacău.

Epuizându-se subiectul  de pe ordine de zi și discuțiile 
 se declară închisă ședința Consiliului Local

Drept pentru care s-a încheiat astăzi, data 11.05.2026, prezentul  proces – verbal în două exemplare (unul pentru dosarul de ședință, iar celălalt pentru afișare   pe site-ul institutiei: primariadamienesti.ro / MONITORUL OFICIAL/HOTĂRÂRILE AUTORITĂȚII DELIBERATIVE.

                PREȘEDINTE DE ȘEDINȚĂ	                                 Secretar general delegat al comunei,
    Consilier local, Anișoara UNGUREANU	VERDE Matilda     

